8d8601f39aab3ece094f4f35a15b4e19
Τι είναι η γυψοσανίδα;
----------------------


douleutaras.gr
2020.29
Η γυψοσανίδα αποτελείται από πυρήνα γύψου, ο οποίος είναι επενδυμένος με χαρτί. Η χρήση της είναι κατάλληλη για διάφορες εργασίες ανακαίνισης, αλλά και για μερεμέτια και μικροβελτιώσεις. Ανάλογα με το είδος γυψοσανίδας που επιλέγεις, αλλά και την κατασκευαστική εμπειρία, μπορείς να απολαύσεις σημαντικά πλεονεκτήματα και να πετύχεις εξαιρετική αισθητική αναβάθμιση του χώρου.


9ecb83339a1724b7dc5c83d28b146fdf
Ποια είναι η τιμή για επένδυση τοίχου με γυψοσανίδα;
----------------------------------------------------


douleutaras.gr
2020.29
Η **επένδυση τοίχου με γυψοσανίδα** είναι η πιο απλή περίπτωση και έχει το μικρότερο κόστος. Για να καλυφθεί ένας τοίχος με standard γυψοσανίδα στοιχίζει, **για εργασία και υλικά, 13-17€/τ.μ. (+ΦΠΑ)**. Επίσης μπορούν να φτιαχτούν δοκάρια με γυψοσανίδα σε σχήματα “Π”, “L”, “I” με παρόμοιο ή χαμηλότερο κόστος.


f5683e34b4979a4cbaa5f9ff6354a84e
Ποιες είναι οι τιμές για ειδικές κατασκευές με γυψοσανίδες;
-----------------------------------------------------------


douleutaras.gr
2020.29
Για τις ειδικές κατασκευές, όπως είναι **βιβλιοθήκες, έπιπλα, γραφεία, χώροι με κρυφούς φωτισμούς κ.α**. το κόστος τους διαμορφώνεται, κατόπιν συνεννόησης και με βάση το τελικό σχέδιο. Τα τζάκια, επίσης, μπορούν να ενταχθούν σε αυτή την κατηγορία. Το σχήμα τους μπορεί να δημιουργήσει μεγάλες διαφορές στην τιμολόγηση. Μια ενδεικτική τιμή **επένδυσης της καμινάδας πάνω από το τζάκι είναι 150-300€ (+ΦΠΑ).**


73a875cf1d25076c9c783adfa52f1d60
Ποιες είναι οι τιμές για δημιουργία χωρισμάτων με γυψοσανίδες;
--------------------------------------------------------------


douleutaras.gr
2020.29
* Χωρίσματα (1+1): Δημιουργείται τοιχοποιία με χρήση μιας γυψοσανίδας από κάθε πλευρά. Το κόστος εργασίας και υλικών διαμορφώνεται στα 18-23€/τ.μ. (+ΦΠΑ) για μεσαίου μεγέθους δουλειές (15-50τ.μ.).
* Χωρίσματα (2+2): Δημιουργείται τοιχοποιία με χρήση δύο γυψοσανίδων από κάθε πλευρά. (Προσθέτει καλύτερη αντοχή και μόνωση). Το κόστος εργασίας και υλικών κυμαίνεται στα 23-28€/τ.μ. (+ΦΠΑ) για μεσαίου μεγέθους δουλειές (15-50τ.μ.).

c4cfb553eb4facedbc7172e4860de4d8
Πόσο κοστίζει η τοποθέτηση γυψοσανίδας στην οροφή;
--------------------------------------------------


douleutaras.gr
2020.29
Το κόστος εργασίας και υλικών είναι 16-21€/τ.μ. (+ΦΠΑ) για μεσαίου μεγέθους εργασίες. Η οροφή προσφέρεται για διάφορα σχέδια και κατασκευές, όπως κρυφό φωτισμό, όμως το κόστος σε αυτή την περίπτωση αυξάνεται και συνήθως εξακριβώνεται κατόπιν συνεννόησης με τον επαγγελματία.


496b5a2bad83d183107943d0569834aa
Πόσο θα κοστίσει η επισκευή γυψοσανίδας;
----------------------------------------


douleutaras.gr
2020.29
Ανάλογα με το μέγεθος της φθοράς, μπορεί να επισκευαστεί με έτοιμο υλικό της αγοράς, να στοκαριστεί ή να επιδιορθωθεί με νέο κομμάτι γυψοσανίδας ως “μπάλωμα”. Αν η φθορά είναι ακόμα μεγαλύτερη, μπορεί να είναι προτιμότερη η αντικατάσταση. Συνήθως, το κόστος μερεμετιού είναι το κόστος ημερομισθίου, περίπου 40-60€ (+ΦΠΑ).


59b0fd228628fbea000544a76e5f994c
Πόσο κοστίζει η αποξήλωση γυψοσανίδας;
--------------------------------------


douleutaras.gr
2020.29
Για την αποξήλωση παλιάς γυψοσανίδας, η τιμή ανά τετραγωνικό μέτρο μπορεί να κυμανθεί στα 4-6€, όπου ένας τεχνίτης μπορεί να αποξηλώσει περίπου 10τ.μ. γυψοσανίδας την ημέρα (αναλόγως την κατασκευή). Συνολικά, η εργασία είναι πιθανό να στοιχίσει 50-70€ (+ΦΠΑ) ανά ημέρα και ανά άτομο που θα αποτελεί το συνεργείο.

